कोटा। सरस डेयरी में इस समय क्षमता से तीन गुना दूध की आवक हो रही है। जितना दूध आ रहा है, उसका आधा बाजार में खपत हो रहा है। खपत को बढ़ाने के लिए डेयरी प्रशासन 15 हजार लीटर दूध दिल्ली मदर डेयरी को भिजवा रहा हैं।
डेयरी के एमडी श्याम बाबू वर्मा ने बताया कि प्लांट की क्षमता 50 हजार लीटर दूध प्रतिदिन प्रोडक्शन करने की क्षमता हैं। वहीं आवक 1.50 लाख लीटर डेली हैं। उसमें से 1 लाख 20 हजार लीटर दूध कोटा व बूंदी जिले से पहुंच रहा हैं। जबकि झालावाड़ व बारां से 30 हजार लीटर दूध की आवक हो रही हैं। 1.50 लाख लीटर दूध में से 70 हजार लीटर ही बाजार में बिक रहा हैं। 15 हजार हजार लीटर दूध दिल्ली मदर डेयरी को भेजा जा रहा हैं।
बाकी दूध का मिल्क पाउडर व घी बनाने में काम में लिया जा रहा हैं। 1.50 लाख दूध की आवक दिसंबर महीने की शुरूआत से हुई। जबकि नवंबर माह के अंत तक कोटा-बूंदी से 1 लाख व 20 हजार लीटर दूध झालावाड़ व बारां से आ रहा था। एमडी के अनुसार अब तक 250 टन मिल्क पाउडर डेयरी बना चुकी। ऐसे ही 100 टन से ज्यादा घी बनाकर स्टाक में रखा हैं।
डेयर में गर्मी में बाहर से मंगवाना पड़ता है दूध
गर्मी में दूध की कमी होती हैं और कोटा डेयरी में 60 से 70 हजार लीटर ही दूध आ पाता है। ऐसे में भीलवाड़ा, अजमेर, हनुमानगढ़, पाली से दूध मंगवाना पड़ जाता हैं। वहीं, अभी इतना दूध आ रहा हैं कि उसे बाहर भेजना पड़ रहा। सर्दियों में दूध की आवक ज्यादा होने के पीछे का एमडी ने कारण बताया कि दूध देने वाले पशुओं की संख्या बढ़ जाती हैं। पशुओं को हरा चारा भी खाने को ज्यादा मिलता हैं। जबकि गर्मी के दिनों में दूध देने वाले मवेशी कम हो जाते हैं। हरे चारे का अभी अभाव हो जाता हैं।
hin_Deva hin_Deva hin_Deva hin_Deva hin_Deva